M&S Bank Arena

M&S Bank Arena Liverpool, tidligere kjent som Echo Arena, er en innendørs konsert- og konferansearena i Liverpool i Storbritannia. Arenaen åpnet dørene 12. januar 2008 og var frem til 2019 kjent som Echo Arena. I 2019 kjøpte M&S Bank sponsorrettighetene, og arenaen fikk sitt nåværende sponsornavn. Liverpool Arena eies av Liverpool by og har plass til opptil  publikummere. Bygningen ligger ved King's Dock i Liverpool havn, sentralt i byen og huser alt fra konserter og idrettskamper til konferanser og utstillinger.

Om arenaen 

Bygningen er tegnet av det londonbaserte arkitektfirmaet Wilkinson Eyre. Arenaen har 7513 faste seter som omkranser det store gulvet midt i arenaen. Med stoler på gulvet øker publikumskapasiteten til , og med ståplasser på gulvet er kapasiteten .

Arenaen har seks omkledningsrom, fem fellesgarderober og to store arbeidskontorer i arenabygget. Arenaen er miljøvurdert til «Veldig bra» av det britiske miljøsertifiseringsbyrået BREEAM.

Historie 
Byggingen av arenaen startet opp i 2005, og dørene åpnet 12. januar 2008 i forbindelse med åpningsseremonien for Liverpools status som europeisk kulturhovedstad. Åpningen var innledningen til ett års feiring og markerte at et tiår med ombygging og utvikling av byen var fullført. Siden åpningen og frem til 2022 har arenaen hatt over 8 millioner besøkende fordelt på rundt 4500 tilstelninger. Arrangmentene har ifølge eierne generert mer enn 2 milliarder pund til lokalt næringsliv i regionen. 
Arenaen gikk frem til 2019 under navnet Echo Arena Liverpool. I november 2018 skrev arenaen under en ny sponsoravtale med banken M&S Bank. Gjennom avtalen skiftet arenaen sponsornavn til M&S Bank Arena Liverpool fra 7. januar 2019. Arenaens ytre og indre fikk ny logo og navnetrekk, og dette ble avduket 31. januar 2019. Samtidig med navneskiftet fortsatte Liverpool Echo som arenaens forretningspartner.

Ved arrangementer med strenge, ikke-kommersielle føringer, som for eksempel Eurovision Song Contest 2023, brukes Liverpool Arena som navn.

Referanser

Eksterne lenker 

 

Liverpool
Konsertlokaler i England
Byggverk fullført i 2008
Eurovision Song Contest-arenaer